Държавен вестник, бр. 86, 2025 г., стр. 217

БРОЙ  86	
Д Ъ Р Ж А В Е Н  В Е С Т Н И К 	
СТР.  217  
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Полиграфия“ от Списъка на професиите за професионално образование и обучение (СППОО), 
утвърден от министъра на образованието и науката със Заповед № РД 09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по професията. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, завършили втора степен на професионална квалификация по професията 
„Полиграфия“ с втора степен на професионална квалификация, участват в техническата 
реализация на производствения процес в полиграфическата индустрия. Те извършват конкретни 
дейности, свързани с подготовка и контрол на материали, зареждане на машини, проследяване 
на печатния процес и участие в довършителните операции на печатните продукти. Работата им е 
концентрирана в изпълнението на рутинни, но важни производствени задачи, свързани с 
осигуряване на качеството и последователността на процесите. 
Полиграфическите дейности, които те изпълняват, включват подготовка на хартия, картон, 
фолиа, мастила и други консумативи, зареждане на машини, следене на работния режим и 
сигнализиране при възникване на технически проблеми. Спазват се параметри на работа според 
зададени инструкции, като лицата поддържат работното си място в съответствие със стандартите 
за безопасност и хигиена. 
Професията изисква сръчност, внимание към детайла, дисциплинираност и умения за 
работа в екип. Работната среда е динамична и включва работа със специализирано оборудване. 
Лицата, упражняващи тази професия, изпълняват указания от оператори, техници и други 
ръководни лица, отговарящи за планирането и контрола на печатната продукция. 
 
2.2. Трета степен на професионална квалификация по професията 
Лицата, завършили трета степен на професионална квалификация по професията 
„Полиграфия“ с трета степен на професионална квалификация, планират, координират и 
изпълняват цялостни производствени процеси в областта на полиграфическата индустрия. Те 
участват активно в подготовката, настройката, управлението и контрола на полиграфическото 
производство, като прилагат знания по предпечатна подготовка, печатни технологии, 
довършителни процеси и осигуряване на качеството.